DA Den Europæiske Unions Tidende C 301/12

Medlemsstaternes oplysninger om statsstøtte ydet i henhold til Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter

(2007/C 301/07)

Sag nr.: XA 183/07

Medlemsstat: Nederlandene

Region: West-Brabant — Oost Zeeland

Støtteordningens benævnelse: Project Stikstof op het juiste Peil

Retsgrundlag: Provincie Noord-Brabant: Provinciale Beleidsregel subsidie Water (BsW) en de Algemene Subsidieverordening provincie Noord-Brabant (ASV)

Waterschap Brabantse Delta: Besluit van dagelijks Bestuur 18 april 2006 Aanpak diffuse bronnen.

Stuurgroep Landbouw innovatie Noord-Brabant: Besluit van de stuurgroep van 19 januari 2007

Planlagte årlige udgifter i henhold til forordningen eller samlet beløb for den individuelle støtte, der er ydet til virksomheden:

2007 48 915 EUR. Heraf er 15 000 EUR bestemt til 3 virksomheder, der rådgives i forbindelse med anlæggelse af et variabelt afvandingssystem (5 000 EUR pr. virksomhed). 33 915 EUR er bestemt til omkostningerne ved rådgivning af 30 virksomheder i forbindelse med optimering af forvaltningen af græsgange (1 130,50 EUR pr. virksomhed). 2008 34 593 EUR er bestemt til omkostningerne ved rådgivning af 30 virksomheder i forbindelse med optimering af forvaltningen af græsgange (1 153,10 EUR pr. virksomhed). 2009 35 285 EUR er bestemt til omkostningerne ved rådgivning af 30 virksomheder i forbindelse med optimering af forvaltningen af græsgange (1 176,17 EUR pr. virksomhed).

Ovennævnte beløb vedrører den individuelle rådgivning af deltagerne.

Maksimal støtteintensitet: 100 % af det forud fastlagte antal rådgivningsbesøg hos de deltagende virksomheder.

Gennemførelsesdato: Støtten ydes først efterfølgende, og efter at rådgivningsbesøgene har fundet sted ved udgangen af de anførte kalenderår. Den første støtte udbetales ved udgangen af 2007.

Støtteordningens eller det individuelle støtteprojekts varighed: Fra udgangen af 2007 til og med den 31. december 2009.

Støttens formål: Hovedformålet med projektet er at reducere udledningen af kvælstof fra landbrugsjorder. Til det formål modtager de pågældende landbrugsbedrifter (små og mellemstore kvægbedrifter) ekspertrådgivning om gødning og græsning. Støtten vedrører konsulenttjenester leveret af tredjemand. Ifølge artikel 15, stk. 2, litra c), må gebyrerne for tjenesteydelserne hverken være varige eller vedrøre virksomhedens normale driftsudgifter. Det drejer sig om konsulenttjenester, der er nødvendige for at opnå en yderligere reduktion af udledningen af kvælstof til overfladevandet ud over de nuværende miljøkrav. For at få foranstaltningerne til at blive mere vidtgående end den nuværende sædvanlige praksis, skal der indhentes yderligere rådgivning. Rådgivningsomkostningerne refunderes kun under projektets varighed.

Berørte sektorer: Denne støtte er målrettet små og mellemstore landbrugsbedrifter, som beskæftiger sig med primærproduktion af landbrugsprodukter.

Navn og adresse på den myndighed, der yder støtten:

Provincie Noord-Brabant Brabantlaan 1 5200 MC 's-Hertogenbosch Nederland www.brabant.nl http://brabant.regelingenbank.eu/regeling/228-beleidsregel-water/

Waterschap Brabantse Delta Bergschot 69-1 4801 DZ Breda Nederland www.brabantsedelta.nl

Stuurgroep Landbouw Innovatie Noord-Brabant Spoorlaan 350 5000 AM Tilburg Nederland www.stuurgroeplib.net http://www.brabant.nl/Werken/Land_%20en%20tuinbouw/Landbouw%20Innovatie%20Noord%20Brabant%20LIB.aspx?docindexid={92FFB00A-F8FE-4AD2-827B-849DB4A6E373

Websted: http://www.brabantsedelta.nl/werk_in_de_buurt/lopende_projecten

Andre oplysninger: —

Sag nr.: XA 184/07

Medlemsstat: Slovenien

Region: Območje občine Škocjan

Støtteordningens benævnelse eller navnet på den virksomhed, der modtager en individuel støtte: Podpora ohranjanju in spodbujanju razvoja kmetijstva in podeželja v občini Škocjan 2007-2013

Retsgrundlag: Pravilnik o ohranjanju in spodbujanju razvoja kmetijstva in podeželja v občini Škocjan za programsko obdobje 2007-2013 (II. Poglavje), Ur. List RS št. 24/2007

Forventede årlige udgifter til ordningen eller det samlede individuelle støttebeløb, der ydes til virksomheden: De årlige omkostninger i perioden 2007-2013 anslås til 46 000 EUR.

Maksimal støtteintensitet:

1) Investeringer i landbrugsbedrifter: — op til 40 % af de støtteberettigede investeringsomkostninger — støtten ydes til investeringer i renovering af landbrugsanlæg og indkøb af udstyr til fremstilling af landbrugsprodukter, investeringer i varige afgrøder og forbedring af landbrugsjord.

2) Bevarelse af traditionelle landskaber og bygninger: — til investeringer i uproduktive værdier, op til 40 % af de støtteberettigede omkostninger, og en rimelig kompensation for landbrugerens eget arbejde, op til 1 000 EUR, ved investeringer i uproduktive kulturværdier — til investeringer i produktionsmidler på landbrugsbedrifter, op til 60 % af de faktiske omkostninger, forudsat at investeringen ikke indebærer nogen forøgelse af bedriftens produktionskapacitet — der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningens kulturværdi.

3) Flytning af landbrugsbygninger i offentlighedens interesse: — op til 25 % af de faktiske omkostninger, hvis flytningen blot består i at skille eksisterende faciliteter ad og flytte og genopbygge dem — hvis en flytning resulterer i, at landbrugeren får mere moderne faciliteter, skal landbrugeren bidrage med mindst 60 % af stigningen i de pågældende faciliteters værdi efter flytningen. Hvis støttemodtageren er en ung landbruger, skal hans eget bidrag være på mindst 55 % — hvis en flytning medfører forøget produktionskapacitet, skal støttemodtagerens bidrag svare til mindst 60 % af udgifterne til denne forøgelse. Hvis støttemodtageren er en ung landbruger, skal hans eget bidrag være på mindst 55 %.

4) Støtte til betaling af forsikringspræmier: — kommunens støtte dækker forskellen mellem bidraget til medfinansiering af forsikringspræmier fra statsbudgettet og op til 50 % af de støtteberettigede omkostninger til præmier til forsikring af afgrøder og høstudbytte og til forsikring af husdyr som følge af sygdom.

5) Støtte til jordfordeling: — op til 100 % af de støtteberettigede omkostninger til advokatbistand og administration.

6) Teknisk bistand: — op til 100 % af omkostningerne til undervisning og uddannelse af landbrugere, konsulenttjenester, afholdelse af fora, konkurrencer, udstillinger og messer og til publikationer, kataloger og websteder. Støtten ydes i form af subventionerede tjenesteydelser og omfatter ikke direkte betalinger til producenter.

Gennemførelsesdato: Juli 2007.

Ordningens eller den individuelle støttes varighed: 31. december 2013.

Støttens formål: Støtte til SMV.

Henvisning til artikler i Kommissionens forordning (EF) nr. 1857/2006 og støtteberettigede omkostninger: Kapitel II i forslaget til »Pravilnika o ohranjanju in spodbujanju razvoja kmetijstva in podeželja v Občini Škocjan za programsko obdobje 2007-2013« omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3-22):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 6: Flytning af landbrugsbygninger i offentlighedens interesse

artikel 12: Støtte til betaling af forsikringspræmier

artikel 13: Støtte til jordfordeling

artikel 15: Teknisk bistand i landbrugssektoren.

Berørt(e) sektor(er): Landbrug — vegetabilsk og animalsk produktion.

Den støttetildelende myndigheds navn og adresse:

Občina Škocjan Škocjan, 67 SLO-8275 Škocjan

Websted: http://www.uradni-list.si/1/ulonline.jsp?urlid=200766&dhid=90868

Andre oplysninger: Ved foranstaltningen til betaling af præmier til forsikring af afgrøder og høstudbytte tages der højde for følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten).

Borgmester for Kommunen Škocjan

Anton ZUPET

Sag nr.: XA 185/07

Medlemsstat: Republikken Slovenien

Region: Območje celotne Slovenije, ter območje avtohtonih narodnih skupnosti

Støtteordningens benævnelse eller navnet på den virksomhed, der modtager en individuel støtte: Dodeljevanje podpor za naložbe v primarno kmetijsko proizvodnjo na območju Republike Slovenije in na območju avtohtonih narodnih skupnosti

Retsgrundlag: Splošni pogoji poslovanja Javnega sklada Republike Slovenije za regionalni razvoj in razvoj podeželja, člen 7(a) Zakona o uporabi sredstev pridobljenih iz naslova kupnine na podlagi Zakona o lastninskem preoblikovanju podjetij (Ur.l. RS, št. 45/95, 34/96, 67/01 in 47/02)

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 4 000 000 EUR

2008: 4 000 000 EUR

2009: 4 000 000 EUR

2010: 4 000 000 EUR

2011: 4 000 000 EUR

2012: 4 000 000 EUR

2013: 4 000 000 EUR

Maksimal støtteintensitet: Investeringer i landbrugsbedrifter:

bruttostøtteintensiteten vil ikke overstige 50 % af de støtteberettigede udgifter i ugunstigt stillede områder eller 40 % i andre områder

det maksimale støttebeløb, der ydes til en enkelt virksomhed, må ikke overstige 400 000 EUR i nogen periode på tre regnskabsår, eller 500 000 EUR, hvis virksomheden er beliggende i et ugunstigt stillet område.

Støtten ydes til investeringer i renovering af landbrugsanlæg og indkøb af udstyr til fremstilling af landbrugsprodukter, investeringer i varige afgrøder og forbedring af landbrugs- og græsningsarealer.

Gennemførelsesdato: Juli 2007 (eller ikrafttrædelsesdatoen for de generelle forretningsbetingelser).

Ordningens eller den individuelle støttes varighed: Indtil den 31. december 2013.

Støttens formål: Støtte til SMV.

Henvisning til artikler i Kommissionens forordning (EF) nr. 1857/2006 og støtteberettigede omkostninger: Artikel 24 i de generelle forretningsbetingelser omfatter foranstaltninger, der udgør statsstøtte i medfør af artikel 4 i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter.

Berørt(e) sektor(er): Landbrug: Vegetabilsk og animalsk produktion.

Den støttetildelende myndigheds navn og adresse:

Javni sklad RS za regionalni razvoj in razvoj podeželja Škrabčev trg 9a SLO-1310 Ribnica

Websted: http://www.rdf-sklad.si/dl/Splosni_pogoji_JS.pdf

Andre oplysninger: Sloveniens offentlige fond for regionaludvikling og landdistriktsudvikling vil — i medfør af artikel 7.a i loven om anvendelse af salgsindtægter og årsprogrammet for skabelse af det økonomiske grundlag for oprindeligt hjemmehørende befolkningsgrupper — udsende en indkaldelse af tilbud med henblik på ydelse af støtte i form af lån og tilskud til primærproduktion af landbrugsprodukter i det område, der er beboet af italienske og ungarske nationale befolkningsgrupper.

For hele Sloveniens område ydes støtten i form af lån.

De generelle forretningsbetingelser for den offentlige fond for regionaludvikling og landdistriktsudvikling opfylder de krav i forordning (EF) nr. 1857/2006, der vedrører foranstaltninger, der skal træffes af nævnte fond, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten).

Underskrift (kontaktperson):

Velislav ŽVIPELJ

Formand for bestyrelsen

Sag nr.: XA 186/07

Medlemsstat: Slovakiet

Region: Slovakiet

Støtteordning: Schéma štátnej pomoci na účasť na celonárodnej poľnohospodárskej výstave v roku 2007

Retsgrundlag: Artikel 15, stk. 1, stk. 2, litra d), og stk. 3 og 4, i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006).

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov

Forventede årlige udgifter til ordningen: De forventede udgifter er optaget i det slovakiske landbrugsministeriums budget, i program 0920, delprogram 02, punkt 02 — Statsstøtte på 2,0 mio. SKK.

Maksimal støtteintensitet: Støtten ydes i form af prisnedsættelse for deltagelse i udstillingen, op til 100 % af de støtteberettigede omkostninger. Støtten kan ikke ydes i form af direkte kontant betaling til støttemodtageren.

Gennemførelsesdato: August 2007.

Ordningens eller den individuelle støttes varighed: Indtil udgangen af 2007.

Målet med støtten: Målet med støtten er at fremme SMV'ers deltagelse i den nationale landbrugsudstilling i 2007.

Berørt(e) sektor(er): Primær landbrugsproduktion af enhver form.

Den støttetildelende myndigheds navn og adresse:

Ministerstvo pôdohospodárstva SR Dobrovičova 12 SK-812 66 Bratislava Tel.: (421) 592 66 233

Websted: www.mpsr.sk, Aktuality

Yderligere oplysninger: —

Sag nr.: XA 187/07

Medlemsstat: Irland

Region: Hele medlemsstaten.

Støtteordningens navn eller navnet på den støttemodtagende virksomhed: Irish Thoroughbred Breeders' Associations (ITBA) — Training, Promotion & Dissemination of Information Scheme

Retsgrundlag: National Development Plan 2007-2013

De planlagte årlige udgifter i henhold til ordningen eller den samlede støtte til virksomheden: 0,6 mio. EUR til støtteberettigede udgifter, der påløber i perioden 2007-2013.

Maksimal støtteintensitet: 80 % af de støtteberettigede udgifter.

Gennemførelsesdato: 30. juli 2007.

Støtteordningens eller støtteprojektets varighed: Ultimo december 2007.

Støttens formål: Programmet har til formål at støtte kvalitetsopdræt af fuldblodsheste gennem kurser og generelle aktiviteter til fremme af heste- og dyresundhed, kvalitetsforbedring, hestehold, foder, avlsstyring og avl af høj kvalitet samt gennem deltagelse i messer og udstillinger.

Støtten ydes i henhold til artikel 15, stk. 2, litra a), og artikel 15, stk. 2, litra d), i forordning (EF) nr. 1857/2006 — teknisk bistand i landbrugssektoren.

Berørte sektorer: Hestesektoren.

Navn og adresse på den myndighed, der yder støtten:

Department of Agriculture, Fisheries and Food, Agriculture House Kildare Street Dublin 2 Ireland

Websted: http://www.agriculture.gov.ie/equine_ndp/